ประกาศคณะกรรมการกํากับหลักทรัพย์และตลาดหลักทรัพย์ที่ กธ. 8/2560เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน(ฉบับที่ 2) อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2560 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 12 มกราคม พ.ศ. 2560และให้ใช้ความต่อไปนี้แทน "ข้อ 3 การให้คําแนะนําในลักษณะอย่างใดอย่างหนึ่งดังต่อไปนี้ ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน(1) การให้คําแนะนําในประเทศไทยหรือจากประเทศไทยแก่ผู้ลงทุนไม่เกิน 15 ราย ในรอบระยะเวลา 12 เดือนใด ๆ โดยมิได้กระทําการใด ๆ อันเป็นการแสดงตนว่าจะให้บริการการเป็นที่ปรึกษาการลงทุน(2) การให้คําแนะนําจากประเทศไทยแก่ผู้ลงทุนที่อยู่ต่างประเทศ โดยมีการแสดงตนว่าเป็นการให้บริการการเป็นที่ปรึกษาการลงทุนในนามของบุคคลที่ประกอบธุรกิจการเป็นที่ปรึกษาการลงทุนตามกฎหมายของประเทศนั้น(3) การให้คําแนะนําเฉพาะแก่ผู้ลงทุนสถาบันเท่านั้น(4) การให้คําแนะนําแก่กลุ่มบริษัทในเครือซึ่งมีความสัมพันธ์กับบริษัทที่เป็นผู้ให้คําแนะนําในลักษณะใดลักษณะหนึ่งดังนี้ (ก) บริษัทที่มีความเกี่ยวข้องกับบริษัทที่เป็นผู้ให้คําแนะนํา โดยมีโครงสร้างการถือหุ้นระหว่างกันไม่ว่าโดยทางตรงหรือทางอ้อมเกินกว่าร้อยละ 50 ของจํานวนหุ้นที่จําหน่ายได้แล้วทั้งหมดของบริษัทนั้น (ข) บริษัทที่มีความเกี่ยวข้องกับบริษัทที่เป็นผู้ให้คําแนะนําด้วยการมีอํานาจควบคุมระหว่างกัน (ค) บริษัทที่มีผู้มีอํานาจควบคุมกิจการเป็นบุคคลเดียวกับผู้มีอํานาจควบคุมกิจการของบริษัทที่เป็นผู้ให้คําแนะนําให้คําว่า "อํานาจควบคุมกิจการ" ตามวรรคหนึ่ง (ค) มีความหมายเช่นเดียวกับบทนิยามคําว่า "อํานาจควบคุมกิจการ" ที่กําหนดในมาตรา 89/1(5) การให้คําแนะนําทั่วไป (general advice) แก่ผู้ลงทุนโดยนิติบุคคลตามกฎหมายต่างประเทศซึ่งได้รับความเห็นชอบจากสํานักงานตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบนิติบุคคลตามกฎหมายต่างประเทศเพื่อให้คําแนะนําทั่วไปแก่ผู้ลงทุนให้คําว่า "การให้คําแนะนําทั่วไป" ตามวรรคหนึ่ง หมายความว่า การให้คําแนะนํา ซึ่งไม่มีการพิจารณาถึงความเหมาะสมในการลงทุน วัตถุประสงค์ในการลงทุน ฐานะทางการเงิน หรือความต้องการของบุคคลใดบุคคลหนึ่งเป็นการเฉพาะ(6) การให้คําแนะนําแก่ผู้ลงทุนโดยผู้ประกอบธุรกิจหลักทรัพย์ต่างประเทศหรือผู้ออกหรือเสนอขายหลักทรัพย์จากต่างประเทศ ซึ่งมีลักษณะดังนี้ (ก) ต้องเป็นการให้คําแนะนําโดยผู้ออกหรือเสนอขายหลักทรัพย์จากต่างประเทศ หรือผู้ประกอบธุรกิจหลักทรัพย์ต่างประเทศที่ได้รับใบอนุญาตให้ประกอบธุรกิจหลักทรัพย์จากหน่วยงานกํากับดูแลด้านหลักทรัพย์ในต่างประเทศหน่วยงานใดหน่วยงานหนึ่งดังนี้ 1. หน่วยงานกํากับดูแลที่เป็นสมาชิกของ International Organization of Securities Commissions ("IOSCO") โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information ("MMOU") ("IOSCO MMOU") 2. หน่วยงานกํากับดูแลของประเทศที่อยู่ในกลุ่มประเทศ Organization for Economic Co-operation and Development ("OECD") 3. หน่วยงานกํากับดูแลของประเทศที่อยู่ในประชาคมเศรษฐกิจอาเซียน (ASEAN Economic Community) ("AEC") (ข) ต้องเป็นการให้คําแนะนําผ่านบริษัทหลักทรัพย์ และบริษัทหลักทรัพย์ดังกล่าวได้แจ้งชื่อบุคลากรจากต่างประเทศที่จะเข้ามาให้คําแนะนํานั้นต่อสํานักงานแล้วตามประกาศมาตรฐานการประกอบธุรกิจ หรือประกาศการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ แล้วแต่กรณี (7) การให้คําแนะนําทางวิทยุกระจายเสียง วิทยุโทรทัศน์ หนังสือพิมพ์ หรือสิ่งพิมพ์อื่นใด ที่มีลักษณะดังนี้ครบถ้วน (ก) ให้คําแนะนําโดยมิได้เน้นถึงวัตถุประสงค์ในการลงทุน ฐานะทางการเงิน และความต้องการของบุคคลใด (ข) เผยแพร่คําแนะนําในวงกว้างเป็นการทั่วไป โดยบุคคลที่ต้องการข้อมูลสามารถเข้าถึงข้อมูลโดยง่ายและไม่จําเป็นต้องสมัครเป็นสมาชิก และ (ค) ไม่มีวัตถุประสงค์หลักในการให้คําแนะนําเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด หลักทรัพย์หนึ่งเป็นการเฉพาะ โดยพิจารณาจากปริมาณของเนื้อหาการให้คําแนะนํา ทั้งนี้ ตามหลักเกณฑ์และวิธีการที่สํานักงานประกาศกําหนด(8) การให้คําแนะนําผ่านสื่อหรือผ่านการจัดสัมมนา ที่เจ้าของสื่อ เจ้าของรายการ เจ้าของคอลัมน์ เจ้าของที่อยู่เว็บ หรือผู้จัดสัมมนา มิใช่บริษัทหลักทรัพย์ โดยมีลักษณะดังนี้ (ก) ในกรณีที่เป็นการให้คําแนะนําแก่ผู้ลงทุนสถาบัน ต้องให้คําแนะนําเฉพาะแก่ผู้ลงทุนสถาบันเท่านั้น (ข) ในกรณีที่เป็นการให้คําแนะนําในกรณีอื่นนอกเหนือจาก (ก) ต้องจัดให้มีบุคลากรในธุรกิจตลาดทุนที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน หรือบุคลากรจากต่างประเทศที่ได้รับการแจ้งชื่อตาม (6) แล้วแต่กรณี เป็นผู้ทําหน้าที่ในการให้คําแนะนําภายใต้การควบคุมดูแลของบริษัทหลักทรัพย์ (9) การให้คําแนะนําในลักษณะของการจัดอันดับกองทุนรวมที่กระทําโดยบุคคลที่ได้รับความเห็นชอบจากสํานักงานตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม" ข้อ ๒ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์